Teden izobraževanja za trajnostni razvoj

Žalec, 29. september 2026

Spoštovani.

Pot k trajnostnemu razvoju že deset let gradimo skupaj – s sodelovanjem in v partnerstvu. Tudi letos smo se z Razvojno agencijo Savinja odločili, da vas povabimo na jubilejno, že deseto srečanje, namenjeno izmenjavi dobrih praks ter oblikovanju novih načrtov na področju trajnostnega razvoja v našem okolju.

Veseli bomo vaše družbe v četrtek, 8. oktobra 2026, od 8.30 ure dalje. Srečanje bo trajalo do 14. ure, ponovno pa smo pripravili bogat program, ki bo tokrat potekal v občini Polzela.

8:30 – 9:00 Zbor v Šenek kafe (Dom upokojencev Polzela)
9:00 – 9:55 Pozdrav župana Občine Polzela in predstavitev DU Polzela (direktorica Eva Lenko)
10:00 – 11:30 Ogled Rehabilitacijskega centra Petra (Orova vas 30, Natalija Nedeljko)
11:45 – 12:45 Ogled posestva Najin vrt (Podvin pri Polzeli 28)
13:00 – 14:00 Predstavitev aktualnih projektov s pogostitvijo in zaključek dogodka v gostilni Cizej (Polzela 5)

Vljudno vas prosimo, da vašo prisotnost potrdite najkasneje do torka, 6. oktobra 2026, na: 
lu-zalec@upi.si.

Več informacij na 03 713 35 65 ali 03 713 68 67.

Toplo vabljeni.

Franja Centrih, prof.					Stojan Praprotnik, univ. dipl. ekon.
direktorica UPI Žalec 				               direktor RA Savinja

